**Ministru kabineta rīkojuma projekta**

**“Par nekustamā īpašuma “Dominiki 1” Vaboles pagastā, Daugavpils novadā daļas pirkšanu militārā mācību poligona pievedceļa izveidei”**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) rīkojuma projekts sagatavots, lai atļautu Aizsardzības ministrijai (turpmāk – AM) atsavināt valsts aizsardzības vajadzībām – reģionālā militārā mācību poligona Daugavpils novadā pievadceļa izveidei – privātpersonai piederošā nekustamā īpašuma daļu.Ministru kabineta rīkojums stāsies spēkā ar tā parakstīšanas brīdi. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Sabiedrības vajadzībām nepieciešamā nekustamā īpašuma atsavināšanas likuma (turpmāk – Likums) 9. panta pirmā daļa.2019. gada 19. novembra Ministru kabineta sēdes protokollēmums, AM informatīvais ziņojums “Par zemes vienības daļas atsavināšanu Daugavpils novada Vaboles pagastā valsts aizsardzības vajadzībām” (prot. Nr. 54, 64. §, TA-2115). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Nacionālo bruņoto spēku attīstības plānu 2016.–2028. gadam (apstiprināts ar 2016. gada 29. novembra MK rīkojumu “Par Nacionālo bruņoto spēku attīstības plānu 2016.–2028. gadam”) Zemessardzes vienību individuālo, speciālo un kolektīvo apmācību procesa īstenošanai tiek veidots Nacionālo bruņoto spēku reģionālās nozīmes poligons Latgales reģionā, Daugavpils novada Līksnas, Kalupes un Vaboles pagastos (turpmāk – Poligons), kas nodrošinās mācību atbalsta infrastruktūras attīstību reģionā (kaujas šaušanas apmācību, vienību taktisko apmācību, karavīru individuālo apmācību u. c.).Lai nodrošinātu piekļuvi Poligonam un izveidotu galveno pievedceļu objektam no valsts galvenā autoceļa A 6 Rīga – Daugavpils – Krāslava – Baltkrievijas robeža (Patarnieki), saskaņā ar Likuma 2. pantu valsts aizsardzības vajadzībām nepieciešams atsavināt privātpersonai piederoša nekustamā īpašuma “Dominiki 1” (kadastra numurs 4494 005 0005) Vaboles pagastā, Daugavpils novadā daļu – īpašuma sastāvā reģistrētu zemes vienību (kadastra apzīmējums 4494 005 0396) 0,4545 ha platībā un atsavināšana ir vienīgais veids, lai sasniegtu šo mērķi.Nekustamais īpašums “Dominiki 1” (kadastra numurs 4494 005 0005) Vaboles pagastā, Daugavpils novadā ir ierakstīts Vaboles pagasta zemesgrāmatas nodalījumā Nr. 100000584750 uz privātpersonas vārda.Saskaņā ar Likuma 18. pantu un MK 2011. gada 15. marta noteikumu Nr. 204 “Kārtība, kādā nosaka taisnīgu atlīdzību par sabiedrības vajadzībām atsavināmo nekustamo īpašumu” (turpmāk – Noteikumi) 13. punktu 2019. gada 27. decembrī nekustamā īpašuma īpašniekam ir nosūtīts paziņojums par nekustamā īpašuma daļas atsavināšanas nepieciešamību (Valsts aizsardzības militāro objektu un iepirkumu centra (turpmāk – Centrs) vēstule Nr. NOS/2019-8803).Atsavināmā zemes vienība (kadastra apzīmējums 4494 005 0396) 0,4545 ha platībā, pamatojoties uz Daugavpils novada domes 2019. gada 2. oktobra lēmumu Nr. 181, protokols Nr. 18, 7. & “Par zemes ierīcības projekta apstiprināšanu zemes vienībai ar kadastra apzīmējumu 4494 005 0287”), ir atdalīta no privātpersonai piederošā nekustamā īpašuma “Dominiki 1”, Vaboles pag., Daugavpils nov. (kadastra numurs 4494 005 0005) sastāvā reģistrētās zemes vienības (kadastra apzīmējums 4494 005 0287) un tās atlikusī daļa 32,28 ha platībā tās platības un konfigurācijas dēļ ir izmantojama atbilstoši vietējās pašvaldības teritorijas plānojumam.Ministru kabinets 2019. gada 19. novembra sēdē (prot. Nr. 54, 64. §, TA-2115) konceptuāli atbalstīja privātpersonai piederošas zemes vienības Vaboles pagastā, Daugavpils novadā (kadastra apzīmējums 4494 005 0287) daļas aptuveni 0,5 ha platībā atsavināšanu valsts aizsardzības vajadzībām. Nekustamajam īpašumam “Dominiki 1” (kadastra numurs 4494 005 0005) Vaboles pagastā, Daugavpils novadā, zemesgrāmatā nodalījumā – Nr. 100000584750, ir nostiprināta ķīlas tiesība – hipotēka, kreditors ir akciju sabiedrība “Attīstības finanšu institūcija Altum” (turpmāk – ALTUM), un ierakstīta atzīme – noteikts aizliegums bez ALTUM rakstiskas piekrišanas nekustamo īpašumu atsavināt, dāvināt, sadalīt vai apgrūtināt ar lietu tiesībām.Saskaņā ar Likuma 18. panta pirmajā daļā noteikto 2020. gada 6. janvārī ALTUM tika informēta par nekustamā īpašuma “Dominiki 1” Vaboles pag., Daugavpils nov. (kadastra numurs 4494 005 0005) daļas atsavināšanu Likumā noteiktajā kārtībā (Centra vēstule Nr. NOS/2020-74).ALTUM 2020. gada 25. februāra vēstulē Nr. 2.10.-319, kas iesniegta Daugavpils tiesā, piekrīt, ka, reģistrējot īpašuma tiesības uz pircēja vārda, uz atsavināmo nekustamo īpašumu netiek saglabāta par labu ALTUM reģistrētā hipotēka un aizlieguma atzīme ar nosacījumu, ka uz atlikušo nekustamo īpašumu “Dominiki 1” Vaboles pag., Daugavpils nov. (kadastra numurs 4494 005 0005) tiek saglabāta par labu ALTUM reģistrētā hipotēka un aizlieguma atzīme. Aizsardzības ministrija kreditora intereses nodrošinās Likuma 11. un 12. panta noteiktajā kārtībā.Saskaņā ar 2020. gada 28. aprīļa apgrūtinājuma plānu atsavināmajai zemes vienībai (kadastra apzīmējums 4494 005 0396) 0,4545 ha platībā noteikti un Nekustamā īpašuma valsts kadastra informācijas sistēmā reģistrēti šādi apgrūtinājumi:1. no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos – 0,3646 ha;
2. no 25 līdz 100 kilometriem garas dabiskas ūdensteces vides un dabas resursu aizsardzības aizsargjoslas teritorija lauku apvidos – 0,0306 ha;
3. tauvas joslas teritorija gar upi – 0,0081 ha;
4. tauvas joslas teritorija gar upi – 0,0080 ha;

Taisnīgas atlīdzības noteikšanas komisija (turpmāk – Komisija) 2020. gada 14. septembra sēdē ir aprēķinājusi atlīdzību par nekustamā īpašuma daļas atsavināšanu 2 669,37 *euro* apmērā, kas atbilst sertificēta nekustamā īpašuma vērtētāja noteiktajam nekustamā īpašuma tirgus vērtības un kompensējamo zaudējumu aprēķinam, t. i., atsavināmā zemes gabala tirgus vērtība ir 2 219,37 *euro* un atlīdzināmie zaudējumi saistībā ar zemes gabalā augošiem kokiem ir 450,00 *euro* (SIA “Eiroeksperts” atlīdzību ir noteicis 2020. gada 29. augustā, novērtējums sagatavots 2020. gada 7. septembrī; saņemts Centrā 2020. gada 11. septembrī, Nr. IEN/2020-5777). Novērtējums veikts atbilstoši zemes vienības (kadastra apzīmējums 4494 005 0396) noteiktajam lietošanas mērķim, izmantojot salīdzināmo darījumu pieejas metodi, kad salīdzināšanai izvēlēti īpašumi ar tādu pašu lietošanas mērķi – “zemes dzelzceļa infrastruktūras zemes nodalījuma joslā un ceļu zemes nodalījuma joslā”, kas atbilst zemes vienības lietošanas veidam, kāds norādīts zemes robežu plānā pirms zemes ierīcības projekta izstrādes. Dabā zemes vienība (kadastra apzīmējums 4494 005 0396) ir vēsturiskais zemes ceļš. Zemes vienības novērtējums ir sagatavots atbilstoši informācijai, kas vērtētājam ir pieejama nekustamā īpašuma apsekošanas dienā un nekustamā īpašuma izmantošanai tā apsekošanas dienā.Īpašnieks ir piekritis Komisijas aprēķinātajam atlīdzības apmēram un informējis, ka Komisijas sēdē nepiedalīsies (2020. gada 15. septembra iesniegums). Komisija 2020. gada 23. septembra sēdē ir apstiprinājusi atlīdzību par nekustamā īpašuma atsavināšanu sabiedrības vajadzībām atbilstoši aprēķinātajai atlīdzībai.Nekustamā īpašuma vērtēšanas procesā Īpašnieks dokumentus par zaudējumiem un to iespējamo apmēru nav iesniedzis.Pamatojoties uz Likuma 9. pantu un Noteikumu 36.1. apakšpunktu, AM ar 2020. gada 29. septembra lēmumu Nr. 1/1-24.2/168 “Par taisnīgas atlīdzības apmēra apstiprināšanu par sabiedrības vajadzībām nepieciešamo nekustamā īpašuma “Dominiki-1” Vaboles pagastā, Daugavpils novadā sastāvā esošo zemes vienību ar kadastra apzīmējumu 4494 005 0287 (kopējā platība 0,4545 ha)” (turpmāk – Lēmums) un 2020. gada 8. oktobra lēmumu Nr. 1/1 – 24.2/179 par Lēmuma precizēšanu ir apstiprinājusi Komisijas aprēķināto taisnīgas atlīdzības apmēru.Atbilstoši Noteikumu 2. punktam ar nekustamā īpašuma atsavināšanu bijušajam īpašniekam nodarītie kompensējamie zaudējumi (notariālie izdevumi, valsts nodevas, kancelejas nodevas, citi izdevumi), kas var rasties pēc nekustamā īpašuma atsavināšanas, tiks kompensēti to faktiskajā apmērā, pamatojoties uz atsavinātā nekustamā īpašuma bijušā īpašnieka iesniegumu, kuram pievienoti dokumenti, kas apliecina zaudējumu apmēru.Pēc nekustamā īpašumā sastāvā reģistrētas zemes vienības iegādes valsts īpašumtiesības AM personā uz nekustamo īpašumu tiks nostiprinātas zemesgrāmatā.Ņemot vērā iepriekšminēto, AM ir izstrādājusi MK rīkojuma projektu “Par nekustamā īpašuma “Dominiki 1” Vaboles pagastā, Daugavpils novadā daļas pirkšanu militārā mācību poligona pievedceļa izveidei”. |
| 3. | Projekta izstrādē iesaistītās institūcijas un publiskas personas kapitālsabiedrības | AM, Valsts aizsardzības militāro objektu un iepirkumu centrs. |
| 4. | Cita informācija | Rīkojuma projekta izstrādē ir izmantoti dokumenti, kas satur fiziskas personas datus. Datu apstrāde ir nepieciešama, lai izpildītu uzdevumu, ko AM veic sabiedrības interesēs, nodrošinot MK rīkojuma projekta par nekustamā īpašuma daļas atsavināšanu valsts aizsardzības uzdevumu īstenošanai pilnvērtīgu sagatavošanu, izvērtētu nekustamā īpašuma daļas atsavināšanas tiesisko pamatu, tā atbilstību normatīvajiem aktiem un dokumentiem, tādējādi nodrošinot, ka tiek aizsargātas visu nekustamā īpašuma daļas atsavināšanā iesaistīto pušu tiesības.Fiziskās personas datus saturošais dokuments paredzēts šauram subjektu lokam – noteiktajiem saskaņošanas dalībniekiem, kas veic rīkojuma projekta un anotācijas pilnvērtīgu izvērtējumu. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Privātpersona, kura zaudē īpašuma tiesības uz atsavināmā nekustamā īpašuma daļu pret taisnīgu atlīdzību. |
| 2. | Tiesiskā regulējuma ietekme uz tautsaimniecību un administratīvo slogu | Projekts šo jomu neskar. |
| 3.  | Administratīvo izmaksu monetārs novērtējums | Projekts šo jomu neskar. |
| 4. | Atbildības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2020. gads | Turpmākie trīs gadi (*euro*) |
| 2021. | 2022. | 2023. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 0 | 0 | 0 | 0 |
| 2.1. valsts pamatbudžets | 0 | 0 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Projekts šo jomu neskar. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Rīkojuma projekts tiks īstenots (nekustamā īpašuma atsavināšana sabiedrības vajadzībām, īpašuma tiesību nostiprināšana zemesgrāmatā uz valsts vārda AM personā, nekustamā īpašuma bijušajam īpašniekam nodarīto kompensējamo zaudējumu segšana) no AM piešķirtajiem valsts budžeta līdzekļiem budžeta programmai 33.00.00 “Aizsardzības īpašumu pārvaldīšana”. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | AM, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Rīkojuma projekts attiecas uz Publiskās pārvaldes politikas jomu.Saskaņā ar Oficiālo publikāciju un tiesiskās informācijas likuma 2. panta pirmo daļu un 3. panta pirmo daļu tiesību aktus publicē oficiālā izdevuma “Latvijas Vēstnesis” elektroniskajā tīmekļvietnē [*www.vestnesis.lv*](http://www.vestnesis.lv)  |

Ministru prezidenta biedrs,

aizsardzības ministrs A. Pabriks

Garkāja, 67300297

Inga.Garkaja@vamoic.gov.lv